alexandrainst/scandi-wiki huggingface dataset:
Kragerø Golfklubb

Kragerø Golfklubb ble stiftet 9. desember 1998. I 1999 fikk klubben mulighet til å bygge en treningsbane på Lønne i Sannidal (Kragerø kommune) og frem til 2003 var dette Kragerø Golfklubbs hjemmebane. Da den nye 18-hulls golfbanen på Stabbestad sto klar flyttet klubben dit, og på årsmøtet denne vinteren valgte klubben å dele seg i to. Kragerø Golfklubb ble klubben til den nye banen, mens Lønne Golfklubb ble på Lønne.
Banen på Stabbestad er den eneste av de tre banene i Kragerø med 18 hull. De to andre er Lønne Golfklubb (9 hull) og Gumøy Golfklubb (9 hull). Sistnevnte er privat. 
 
18-hullsbanen består av fem par 3 hull, ti par 4 hull og tre par 5 hull, som tilsammen utgjør en par 70 bane.

Kragerø Golfklubb har hatt flere kjente golfprofiler som har jobbet som golf-pro opp gjennom tiden. Blant disse har en av Norges beste golfere gjennom tidene, Per Haugsrud, vært en viktig brikke de første årene for klubben.

De seneste årene har klubben også fostret opp dyktige talenter. Thomas Guste-Pedersen er nå rangert som en av Norges beste golfere, og i februar 2013 ble han profesjonell golfspiller.

Referanser

Eksterne lenker 
 Kragerø Golfklubbs nettside

Golfbaner i Norge
Sport i Kragerø
Etableringer i 1998
Betel Frekhaug

Betel Frekhaug er en kristen frikirkelig menighet i Alver kommune i Vestland fylke.  Menigheten er tilsluttet den norske pinsebevegelsen. Betel Frekhaug ble stiftet i 1937 og ligger på Moldekleiv omtrent fem kilometer fra Frekhaug.

Menigheten hadde 83 tilskuddstellende medlemmer i 2019. Menighetens barne- og ungdomsarbeid omfatter «Betel Kidz» for barn fra 3 - 12 år, «BTK» (Betel TenKlubb) som har målgruppa 6. - 10. klasse, og «Ablaze» for ungdom. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Øystein Valde er for tiden (mai 2012) pastor/forstander for menigheten, ansatt i 50% stilling. Menigheten ledes av et valgt menighetsråd med årsmøtet som øverste organ.

Misjon 
Pinsemenigheten Betel har støttet misjonsarbeid i Kongo, Kenya, Niger, India og Paraguay. I 1977 startet menigheten Betel Fjernadopsjon. I 2007 var menighetens misjonsregnskap på 482 719,- kr..

Fjernadopsjon 

Betel Fjernadopsjon er et sosialt hjelpearbeid for barn i Katihar, India, der givere «adopterer» et barn, som de støtter med penger til mat, klær og skolegang. Programmet ble grunnlagt av Amund Valde i 1977, og arbeidet blir drevet på dugnad.

Referanser

Eksterne lenker 
 Betel Frekhaug – hjemmeside

Norske pinsemenigheter
Kultur i Alver
Religion i Vestland
Etableringer i 1937
Kür (dressurridning)

Kür er innen ridesporten et selvvalgt program til musikk som inngår i grenen Voltige eller dressurridning, i tillegg til et forhåndsdefinert standardprogram. Musikken og koreografien til küren skal helst være sammensatt av utøveren selv, og ekvipasjen skal i løpet av en forhåndssatt maksimaltid vise alle klassiske gangarter, og de øvelser som tilhører det klassifiseringsnivå ekvipasjen deltar under. Hestens bevegelser alene tillegges stor vekt, men også koreografien, musikken og vanskelighetsgraden har avgjørende betydning for dommerkarakterene.

Kilder 
 www.dressursaklart : Hva er kür
 Norges Rytterforbund: KONKURRANSEREGLEMENT FOR DRESSURRIDNING 2012

Dressurridning
Grunningsdalen

Grunningsdalen er en dal som ligger midt i Lifjellplatået. Vest for Grunningsdalen ligger Mælefjell som er den høyeste toppen på Lifjell (1413 moh). Mot øst ligger den største delen av Lifjell.

Referanser 

Daler i Vestfold og Telemark
Seljords geografi
Oslobilder

oslobilder er en nettbasert bildebase lansert i mars 2010, som tilbyr et bredt utvalg historiske bilder fra Oslo.. Databasen eies av Oslo Museum og Oslo byarkiv og den tekniske driften gjennomføres av KulturIT ANS. Nettstedet er finansiert med støtte fra Norsk kulturråd.

Bidragsyterne er institusjonene Arbeiderbevegelsens arkiv og bibliotek, Norsk Folkemuseum, Oslo byarkiv, Oslo Museum, Telemuseet, Norsk Teknisk Museum, DEXTRA Photo og Universitetsbiblioteket i Bergen.

Målet med oslobilder er å øke tilgjengeligheten for museenes samlinger. Per 1. september 2012 var over 100 000 bilder presentert på oslobilder, og mange er lagt ut med en Creative Commons-lisens som tillater gjenbruk. Bildene er lagt ut med en oppløsning som egner seg for visning på skjerm, men bilder i høy nok oppløsning for utskrift må bestilles. Oppløsningen på bildene som er gratis tilgjengelig ble økt i forbindelse med lanseringen av oslobilder versjon 2 i august 2012, og ligger på 600-800 piklser i lengste dimensjon.

Referanser

Litteratur 
 Gaukstad, Kristin Margrethe: oslobilder.no. I Byminner nr.2-2010, s.44-45
 Rogstad, Lars: Oslos historie på nett I Alle tiders (Riksantikvarens magasin), nr. 2-2010, s.42

Eksterne lenker 
 

Fotonettsteder
Databaser
Arkiver i Norge
Museer i Norge
Svarttjern skole

Svarttjern skole er en 1–3-skole (barneskole), beliggende på Romsås i bydel Grorud i Oslo. Skolen er den eneste skolen i Oslo med bare småskoletrinn.

Skolen ligger på en liten høyde sørøst for badevannet Svarttjern, som også har gitt navn til skolen.

Rektorer 
 2022-: Olav Knutsen (fra Korsvoll skole)
 Elisabeth Bonnevie

Eksterne lenker
 Skolens hjemmeside
 Data og statistikk - MinOsloskole, Oslo kommune. Besøkt 7. februar 2018.

Barneskoler i Oslo
Skoler i bydel Grorud
Romsås
Ashley Westwood

Ashley Roy Westwood (født 1. april 1990) er en engelsk fotballspiller som spiller for Burnley FC.

Westwood startet sin fotball karriere i akademiet til Crewe Alexandra. Den 22. april 2008 signerte han sin første proffkontrakt. Debuten kom den 28. mars 2009, da han kom inn som inbytter mot Millwall. Kampen ble spilt på Gresty Road, og Crewe tapte 1–0. I desember 2009 var resultatene så imponerende at klubben tilbød han en avtale som strakk seg helt til 2012. 

Selv om han tidligere bare hadde spilt 22 minutter for førstelaget i 2008/2009-sesongen, ble Westwood kåret til årets spiller i Crewe i 2009/10 sesongen. Westwood kunne notere seg seks mål på 36 kamper. I 2012 ble han utnevnt til kaptein for Crewe av manager Steve Davis. 

Den 31. august 2012 signerte Westwood en fireårs-avtale med Premier League-laget Aston Villa. Westwood ble tildelt trøye nummer 15.

Referanser

Eksterne lenker 
 

Engelske fotballspillere
Fotballspillere for Crewe Alexandra FC
Fotballspillere for Nantwich Town FC
Fotballspillere for Aston Villa FC
Fotballspillere for Burnley FC
Personer fra Nantwich
Astictopterus

se systematisk inndeling

Astictopterus er en gruppe (slekt) av sommerfugler som tilhører familien smygere (Hesperiidae).

Utseende 
Små (vingespenn ca. 25-30 millimeter), nokså slanke, brune smygere. Oversiden er ensfarget brun mens undersiden kan være mer mønstret, med hvite flekker eller med gule bakvinger.

Levevis 
Larvene har blitt funnet på gress i slektene Imperata og Miscanthus.

Utbredelse 
Slekten er utbredt i Afrika (sju arter) og Sørøst-Asia (to arter).

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Hesperiinae Latreille, 1807
 Slektsgruppen Erionotini Distant, 1886
 slekten Astictopterus C. & R. Felder, 1860 - 9 arter, Afrika og Asia
 Astictopterus abjecta (Snellen, 1872)  
 Astictopterus anomoeus (Plötz, 1879) 
 Astictopterus bruno (Evans, 1937)
 Astictopterus fujiananus Chou & Huang, 1994
 Astictopterus inornatus (Trimen, 1864) 
 Astictopterus jama C. & R. Felder, 1860 
 Astictopterus punctulata (Butler, 1895)
 Astictopterus stellata (Mabille, 1891) 
 Astictopterus tura Evans, 1951

Kilder 
 Brower, A.V.Z. & Warren, A. (2007) Astictopterus på Tree of life 
 Markku Savela's Lepidoptera and some other life forms: Sjekkliste over artene. Hentet 2.9. 2012.

Eksterne lenker 
 
 Indian Foundation for Butterflies - Astictopterus jama 

Smygere
Dyr formelt beskrevet i 1860
Marcus & Martinus

Marcus & Martinus (begge født 21. februar 2002 i Elverum) er tvillinger fra Trofors i Nordland som vant Melodi Grand Prix junior 2012 med sangen «To dråper vann», som handler om livet deres. Sangen lå én uke på VG-lista, med åttendeplass som beste plassering. 25. juli 2013 kom singelen «Leah» ut på iTunes og Spotify. De har senere kommet med singelen «Du» på iTunes, Spotify og WiMP. De kom også ut med «Smil» i oktober 2014 og singelen «Elektrisk» i august 2015.

Guttene har vært med P4 på flere turneer rundt i Norge. Sommeren 2013 opptrådte de sammen med Sval Rosenløw Eeg på Miniøya-festivalen som tidligere MGPjr-vinnere. De har også vært programledere sammen med Janne Formoe og Gaute Grøtta Grav i Sommer i Dyreparken sommeren 2014 og 2015 på TV 2.

Duoen ble nominert til tre priser under Spellemannprisen 2015: popgruppe for Hei, årets låt for «Elektrisk» og årets nykommer. Brødrene ble kåret til Årets spellemann under Spellemannprisen 2016. I tillegg var de nominert i klassen årets låt for «Girls» sammen med Madcon. Foran Spellemannprisen 2017 ble de nominert i klassen popgruppe for albumet Moments.

Deres yngre søster «eMMa» har også en artistkarriere.

Diskografi

Album

Singler 
Flaggene viser listeplasseringer i de ulike landene. VG-lista for Norge og Sverigetopplistan for Sverige.

Filmografi

Film 
 Sammen om drømmen (2017)
 Sammen om drømmen: Special Edition (2017)

Fjernsyn 
MGPjr (2012)
De ukjente (2012)
Julemorgen (2012)
Allsang på Grensen (2013)
Beat for beat (2013)
Påskemorgen (2014)
 Sommer i Dyreparken (2014)
 Allsang på Grensen (2014)
 Julemorgen (2014)
 Sommer i Dyreparken (2015)
 VG-lista – Topp 20 fra Rådhusplassen (2015)
 Allsang på Grensen (2015)
 Kvelden før kvelden 2015)
 Allsang på Grensen (2016)
 MMNews (2016)
 Marcus & Martinus (2017)
 Marcus & Martinus – Når barn blir popstjerner (2017)
 Senkveld med Thomas og Harald (2017)
 Marcus & Martinus Live fra Oslo Spektrum (2017)
  (2022)

Musikkvideoer 
 Plystre på deg (2015)
 Elektrisk (2015)
 Ei som deg (2015)
 Alt jeg ønsker meg (2015)
 Na Na Na (2016)
 Girls (2016)
 I Don't Wanna Fall in Love (2016)
 Heartbeat (2016)
 Light It Up (2016)
 Together (2016)
 Bae (2016)
 Hey You (2017)
 Without You (2017)
 Like It Like It (2017)
 First Kiss (2017)
 Dance With You (2017)
 Make You Believe in Love (2017)
 Invited (2018)
 Pocket Dial (2019)

Turnéhistorie 
 Together Tour (2016–2017)
 Moments Tour (2018)

Som medvirkende
 2Sides World Tour (2018)

Biografier 
 Marcus & Martinus – Vår historie. Av Marcus & Martinus i samarbeid med Kirsti Kristoffersen. Juritzen jr, 2016. ISBN 9788283570076.
 Marcus & Martinus – Vår verden. Av Marcus & Martinus. Juritzen jr, 2017. ISBN 9788283570700.

Referanser

Eksterne lenker
 
 
 

Norske sangere
Norske tvillinger
Vinnere av Melodi Grand Prix Junior
Vinnere av Spellemannprisen
Årets spellemann
Fødsler i 2002
Tiktokere fra Norge
Eirik Faret Sakariassen

Eirik Faret Sakariassen (født 28. januar 1991 i Stavanger) er en norsk politiker som representerer SV.

Han ble valgt inn i Stavanger bystyre i 2011. Faret Sakariassen var leder i Studentorganisasjonen ved Universitetet i Stavanger i 2012-2013. Han har vært studentrepresentant i styret til Universitetet i Stavanger 2013-2015.

Han var nummer 3 på Rogaland SVs liste til stortingsvalget i 2013. Til kommunevalget i 2015 ble han nominert som Stavanger SVs ordførerkandidat på førsteplass. Etter valget i 2015 ble han kommunalråd i Stavanger, og medlem av Stavanger formannskap. Sakariassen har vært medlem av SVs sentralstyre.

Etter valget i 2019 var han med på å etablere nytt flertall i Stavanger, etter 24 år med Høyrestyre. Han ble leder i utvalg for oppvekst og utdanning, og fortsatte som medlem av formannskapet.

Han har gått på Stavanger katedralskole.

Referanser

Eksterne lenker 
 
 
  Eirik Faret Sakariassens blogg
  Eirik Faret Sakariassen er stortingskandidat 

Lokalpolitikere i Stavanger
Personer fra Stavanger kommune
SV-politikere i Rogaland
Melissa Tancredi

Melissa Palma Julie Tancredi (født 27. desember 1981 i Hamilton i Ontario) er en canadisk fotballspiller som deltok i de olympiske leker 2008 i Beijing og 2012 i London.

Tancredi vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Tancredi spilte i alle seks kampene og scoret fire mål i OL-turneringen.

OL-medaljer 
  2012  London - Bronse i fotball, damer  Canada

Referanser

Eksterne lenker 
 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2016
Fotballspillere under Sommer-OL 2016
Medaljevinnere under Sommer-OL 2016
Olympiske medaljevinnere i fotball
Roger Aandalen

Roger Aandalen (født 8. juni 1965 i Gjøvik) er en norsk handikappidrettsutøver innen grenen Boccia, klasse BC1. Aandalen representerer Oslo handicapidrettslag, og har deltatt ved fem paralympiske sommerleker for Norge.

Karriere 
Ved paralympiske sommerleker 1996 i Atlanta ble Aandalen slått ut av spanske Miguel Gomez i kvartfinalen. I lagkonkurransen kom Norge på 4.-plass, etter å ha tapt bronsekampen 2-9 for Sør-Korea. I tillegg til Aandalen spilte Kristoffer Væhle Rodriguez, Alf Reidar Olsen og John Nørsterud på det norske laget. Ved de neste paralympiske sommerlekene, i Sydney vant han to kamper og tapte to i grunnespillet, og gikk ikke videre til sluttspillet. I lagkonkurransen (BC1-2) greide Norge å komme seg til sluttspillet, men ble slått ut av Portugal i kvartfinalen, som var første kamp i sluttspillet. Portugal vant denne kampen 7-4. Denne gangen spilte Aandalen sammen Erlend Andersen, Alf Reidar Olsen og Inger Bille. 

Aandalen fikk sølv ved World Cup i 2003, bak portugisiske João Paulo Fernandes, og med danske Henrik Jørgensen på bronseplass. Det norske laget kom på 11.-plass i dette mesterskapet. Året etter tok han sølv i Boccia under de Paralympiske sommerleker i Athen i 2004, der han tapte 2-4 for João Fernandes i finalen. I lagkonkurransen kom Norge sist i sin gruppe i gruppespillet, og kom ikke til sluttspillet. Han kom på 7.-plass ved EM i 2005, der Norge kom på 8.-plass, og 31.-plass ved VM i 2006, der Norge endte på 17.-plass. Ved utgangen av 2006 var han rangert som nummer fem i verden i klassen BC1. 

I 2007 kom han på 7.-plass ved World Cup, som ble arrangert i Vancouver i Canada. Her kom det norske laget i klassen BC1-2 på 4.-plass i lagkonkurransen. I 2008 deltok han ved paralympiske sommerleker 2008 i Beijing, der han kom på 18.-plass individuelt. I lagkonkurransen ble Norge slått ut i kvartfinalen, av Storbritannia. 

Ved EM i boccia 2009 kom han på 6.-plass, mens det norske laget greide en 5.-plass. Ved VM i 2010 i Lisboa kom han på 7.-plass. Denne gang ble Norge slått ut av Argentina i åttendedelsfinalen, og endte på 10.-plass. Ved World Cup i 2011 kom han på 7.-plass individuelt, men i lagkonkurransen kom ikke Norge videre til sluttspillet. Han fikk bronse ved Europa Cup 2011 på Hamar. Ved utgangen av 2011 var han rangert som nummer seks i verden. 

Han deltok ved paralympiske sommerleker 2012 i London. Der fikk han bronse individuelt, etter seier 6-4 over Jose Carlos Chagas de Oliveira i bronsefinalen.

Referanser

Eksterne lenker 
 Roger Aandalen hos London2012.com
 Profil på Internasjonale Paralympiske Komités biografisider på ipc.infostradasports.com.

Norske handikappidrettsutøvere
Norske bocciaspillere
Paralympiske sølvmedaljevinnere for Norge
Paralympiske bronsemedaljevinnere for Norge
Deltakere for Norge under Paralympiske sommerleker 1996
Deltakere for Norge under Paralympiske sommerleker 2000
Deltakere for Norge under Paralympiske sommerleker 2004
Deltakere for Norge under Paralympiske sommerleker 2008
Deltakere for Norge under Paralympiske sommerleker 2012
Fødsler i 1965
Carmelina Moscato

Carmelina Moscato (født 2. mai 1984 i Mississauga i Ontario) er en canadisk fotballspiller som deltok i De olympiske leker i 2012 i London.

Moscato vant en olympisk bronsemedalje i fotball under OL i 2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia 2–0, men tapte semifinalen etter ekstraomganger 3–4 til USA. De vant bronsefinalen mot Frankrike 1–0.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Fødsler i 1984
Olympiske medaljevinnere i fotball
Kelly Parker

Kelly Parker (født 8. mars 1981 Regina i Saskatchewan) er en canadisk fotballspiller som deltok i de olympiske leker 2012 i London

Parker vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Fødsler i 1981
Olympiske medaljevinnere i fotball
Desiree Scott

Desiree Rose Marie Scott (født 31. juli 1987) i Winnipeg, Manitoba) er en canadisk fotballspiller som deltok i de olympiske leker 2012 i London.

Scott vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstraomganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2016
Fotballspillere under Sommer-OL 2016
Medaljevinnere under Sommer-OL 2016
Deltakere for Canada under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Olympiske mestere for Canada
Olympiske medaljevinnere i fotball
Kaylyn Kyle

Kaylyn Kyle (født 6. oktober 1988 i Saskatoon i Saskatchewan) er en canadisk fotballspiller som deltok i de olympiske leker 2012 i London.

Kyle vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Personer fra Saskatoon
Olympiske medaljevinnere i fotball
Robyn Gayle

Robyn Krista Gayle (født 31. oktober 1985) er en canadisk fotballspiller som deltok i de olympiske leker 2008 i Beijing og 2012 i London

Gayle vant en olympisk bronsemedalje i fotball under OL-2012 i London. Hun var med på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var med på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Olympiske medaljevinnere i fotball
Erin McLeod

Erin McLeod (født 26. februar 1983 i St. Albert i Alberta) er en canadisk  fotballspillere som deltok i de olympiske leker 2008 i Beijing og 2012 i London

McLeod vant en olympisk bronsemedalje i fotball under OL-2012 i London. Hun var målvakt på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

OL-medaljer 
  2012  London - Bronse i fotball, damer  Canada

Referanser

Eksterne lenker 
 
 

¨

Canadiske fotballspillere
Spillere i VM i fotball for kvinner 2003
Spillere i VM i fotball for kvinner 2007
Deltakere for Canada under Sommer-OL 2008
Fotballspillere under Sommer-OL 2008
Spillere i VM i fotball for kvinner 2011
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for Canada under Sommer-OL 2020
Fotballspillere under Sommer-OL 2020
Medaljevinnere under Sommer-OL 2020
Olympiske mestere for Canada
Olympiske medaljevinnere i fotball
Karina LeBlanc

Karina LeBlanc (født 30. mars 1980 i Atlanta i Georgia) er en canadisk  fotballspiller som deltok i de olympiske leker 2008 i Beijing og 2012 i London

LeBlanc vant en olympisk bronsemedalje i fotball under OL-2012 i London. Hun var målvakt på det canadiske damelandslaget i fotball som kom på tredjeplass i fotballturneringen bak USA og Japan. Canada vant kvartfinalen over Storbritannia med 2-0 men tapte semifinalen etter ekstra omganger med 3-4 til USA. De vant bronsefinalen mot Frankrike med 1-0.

Hun var målvakt på det canadiske damelandslaget som vant gull i Fotball under Panamerikanske leker 2011 i Guadalajara i Mexico. De vant finalen over Brasil med 4-3 etter straffer.

OL-medaljer 
  2012  London - Bronse i fotball, damer  Canada

Referanser

Eksterne lenker 
 

Canadiske fotballspillere
Deltakere for Canada under Sommer-OL 2008
Fotballspillere under Sommer-OL 2008
Medaljevinnere under Sommer-OL 2012
Deltakere for Canada under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Personer fra Atlanta
Fødsler i 1980
Olympiske medaljevinnere i fotball
Tempest (album)

Tempest er Bob Dylans 35. studioalbum, utgitt i 2012 av Columbia Records, femti år etter Bob Dylans første plateutgivelse.

Det nesten 14 minutter lange tittelkuttet «Tempest» omhandler ««Titanic»»s forlis og har referanser til James Camerons film Titanic.

Sporliste

Referanser

Eksterne lenker   
 
 NEW BOB DYLAN ALBUM – TEMPEST – SET FOR SEPTEMBER RELEASE – bobdylan.com

Bob Dylan-album
Musikkalbum fra 2012